Pärnu kreis

Pärnu kreis (saksa keeles Der Pernausche Kreis; vene keeles Перновский уезд) oli Venemaa keisririigi Riia asehaldurkonna ja Liivimaa kubermangu haldusüksus.

Keskajal kuulusid Pärnumaa alad Liivimaa ordule ja Saare-Lääne piiskopkonda, varauusajal Poola valitsusajal Rzeczpospolita Liivimaa hertsogkonna Pärnu vojevoodkonda, Rootsi valitsusajal Rootsi Liivimaa Pärnu kreisi.

pisi|300px|Tallinna ja Riia asehaldurkonnad, O. F. von Pistohlkorsi kaart 1783

Venemaa keisririigi Pärnu kreis ehk maakond piirnes põhjas Tallinna asehaldurkonna / Eestimaa kubermangu Haapsalu kreisi, Paldiski kreisi / Tallinna kreisiga, idas Riia asehaldurkonna / Liivimaa kubermangu Tartu kreisi ning lõunas Valga kreisi ja Volmari/Võnnu kreisiga.

Asehalduskorra ajal 1783–1796 moodustati Pärnu kreisi kirdepoolsetest kihelkondadest Viljandi kreisLieflandischer Adress und Post Kalender 1784, Mitau 1784, Der Fellinsche Creitz, seite 128–132 ja Pärnu kreisist eraldati mitu kihelkonda. 1797. aastal asehalduskorra likvideerimisel kujunes Pärnu-Viljandi kaksikmaakond, mille alad olid jaotatud kaheks sillakohtu piirkonnaks. Viljandi kreis eraldati taas 1888. aastal. 

Territoorium

Pärnu kreisi kreisilinn oli Pärnu, kreisi kuulusid veel kihelkonnad: 
Audru kihelkond (Kirchspiel Audern), 
Halliste kihelkond (Kirchspiel Hallist), 
Häädemeeste kihelkond (Kirchspiel Gudmannsbach), 
Karksi kihelkond (Kirchspiel Karkus), 
Mihkli kihelkond (Kirchspiel St. Michaelis), 
Pärnu kihelkond ehk Pärnu-Eliisabeti kihelkond (Kirchspiel Pernau-St. Elisabeth), 
Pärnu-Jaagupi kihelkond (Kirchspiel St. Jacobi), 
Saarde kihelkond (Kirchspiel Saara), 
Tarvastu kihelkond (Kirchspiel Tarwast)
Tõstamaa kihelkond (Kirchspiel Testama), 
Tori kihelkond (Kirchspiel Torgel),
Viljandi kihelkond (Kirchspiel Fellin)
Vändra kihelkond (Kirchspiel Fennern).

1773. aastal ühendati Pärnu kreisiga Tartu kreisist lahutatud
Põltsamaa kihelkond, 
Pilistvere kihelkond,
Kolga-Jaani kihelkond.

Asehalduskorra ajal 1783–1796 moodustati Pärnu kreisi kirdepoolsetest kihelkondadest Viljandi kreis ja Pärnu kreisistLieflandischer Adress und Post Kalender 1784, Mitau 1784, Der pernanische Creitz, seite 134–145 eraldati mitu kihelkonda.

 Pärnu-Viljandi kaksikmaakond 
1797. aastal asehalduskorra likvideerimisel kujunes Pärnu-Viljandi kaksikmaakond, mille alad olid jaotatud kaheks sillakohtu piirkonnaks.

Aja jooksul kihelkondade arv muutus, 19. sajandi keskel oli kihelkondi 9:
Audru kihelkond (Kirchspiel Audern), 
Halliste–Karksi kihelkond (Kirchspiel Hallist und Karkus), 
Mihkli kihelkond (Kirchspiel St. Michaelis), 
Pärnu kihelkond ehk Pärnu-Eliisabeti kihelkond (Kirchspiel Pernau-St. Elisabeth), 
Pärnu-Jaagupi kihelkond (Kirchspiel St. Jacobi), 
Saarde kihelkond (Kirchspiel Saara), 
Tõstamaa kihelkond (Kirchspiel Testama), 
Tori kihelkond (Kirchspiel Torgel),
Vändra kihelkond (Kirchspiel Fennern).

1845. aastal registreeriti Pärnu-Viljandi PõllumajandusseltsTiit Rosenberg, Baltisaksa põllumeesteseltside võrgustiku kujunemisest, Tartu: Tartu Ülikooli Kirjastus, 2013, lk 40, mille eesotsas olid Õisu ja Heimtali von Siversite ja Riidaja von Strykide suguvõsa esindajad.

Pärnu-Viljandi kaksikmaakonnast uuesti eraldatud Pärnu kreis moodustati 1888. aastal.

Sillakohtupiirkonnad
Pärnu ja Viljandi kreisi kihelkonnad olid jaotatud sillakohtupiirkondadeks (Pernauer Ordnungsgericht, Fellinsches Ordnungsgericht):
sillakohtupiirkond, kihelkonnad: Pärnu, Tõstamaa, Audru, Tori kihelkond;
sillakohtupiirkond, kihelkonnad: Vändra, Mihkli, Pärnu-Jaagupi kihelkond;
sillakohtupiirkond, kihelkonnad: Saarde, Halliste-Karksi kihelkond;
sillakohtupiirkond, kihelkonnad: Viljandi, Suure-Jaani kihelkond;
sillakohtupiirkond, kihelkonnad: Põltsamaa, Pilistvere, Kolga-Jaani kihelkond;
sillakohtupiirkond, kihelkonnad: Paistu, Tarvastu, Helme kihelkond.
 Pärnumaa politseivalitsus 
Politseilised sillakohtud kaotati 1888. aasta 9. juuni „Läänemere-kubermangude politsei ümberkorraldamise” seaduse alusel, politseilised haldusülesanded anti üle Liivimaa kubermangu kreiside politseivalitsustele. Pärnu kreisi  Pärnu kreisi politseivalitsuseSuur Adress-kalender, 1911. Trükitud Tallinnas 1910, W. Ehrenpreisi trükikojas, lk 100 Pärnu kreis1.2.5.1.1. Maakondade politseivalitsused, www.eha.ee I jaoskonda kuulusid kihelkonnad: Pärnu, Saare, Halliste ja Karksi. Kreisichefi noorema abilise elukoht oli Kwellensteini vabrikus; II. jaoskond: Audru, Töstama, Mihkli, Tori, Vändra ja Jakobi. Kreisichefi noorema abilise elukoht oli Aru mõisas.Liiwimaa kubermangu walitsus teatab, et 27. augustil uue Liiwimaa politsei kohaline sisseseadmine, Eesti Postimees ehk Näddalaleht: ma- ja linnarahvale, nr 37, 14. september 1888, lk 2.

 Taristu 
Pärnu kreisi läbis Tallinna–Riia postimaantee ning kreisis asusid postimaantee Halinga (Hallik) postijaam → 25 ← Pärnu (Pernau) postijaam (vaadatud 20.12.2023) → 17 ← Surju (Surri) postijaam → 22 ← Lodja postijaam → 20 ← Mõisaküla (Moiseküll) postijaamad.

Liivimaa kubermangu kreisilinna Pärnut ja Kuressaare kreisi  kreisilinna Kuressaaret ühendas 165 3/4 versta pikkune maantee postijaamadega: Pärnust → 27 versta ←  Raja postijaam (Soeva külas) → 28 3/4 versta ←  Lihula postijaam → 22 versta ← Virtsu postijaamVirtsu postijaam, virtsu.ee → 10 versta ← üle Suur väina, mida tagasid Koguva postitalupojad → 19 versta ← Vahtna postijaam Väike väin → 3 versta ← Uue-Löve postijaam ehk Sakla postijaamBruno Pao, Kolmandik teed Kuivastust Sõrve sääre otsa, Eesti Loodus, 	2004/06 → 3 versta ← Kuressaare postijaam. Riia-Tallinna-Saaremaa trakt, kokku Riiast 391 ¾ versta, pööras Liivimaal Võnnu kreisis kõrvale Peterburi–Riia postimaantee peatraktilt Valmieras, läks üle Pärnu, kust pöördus Tallinna poole. Tee Saaremaa peale läks aga kuni Virtsu postijaamani, Saaremaal olid postijaamad ka Kuivastus ja OrissaaresPostivedu, virtsu.ee.

1894. aastal sai Esimese Juurdeveoraudteede Selts loa ehitada kitsarööpmeline tee Valgast Pärnusse koos peateest hargneva Viljandi haruteega. Kitsarööpmelise raudtee pealiin kulges Pärnu ja Valga vahel, esimene rong Pärnust Valka väljus 5. oktoobril 1896 (vkj). Samal ajal Pärnu–Valga raudtee ehitusega ehitati Mõisaküla–Viljandi kitsarööpmeline harutee (algselt Laatre–Viljandi kitsarööpmeline harutee), mis avati alaliseks liikluseks 1897.

Vaata ka
 Pärnu kreisiarst
 Pärnumaa, Pärnu vojevoodkond
 Pärnu praostkond
 Pärnu maakond

Viited

Kirjandus

Jakob Benjamin Fischer: Versuch einer Naturgeschichte von Livland, 1791 (Pärnu Kreisi geograafiast) (saksa k.)

Allgemeines Adress-Buch für das Gouvernement Livland und die Provinz Oesel. Riga: 1840, s. 76 Pernau-Fellinscher Kreis, Güter s. 174

 + kaart

Välislingid
Первая Всеобщая перепись населения Российской империи 1897 года.

Kategooria:Eesti ajaloolised haldusüksused